அலையே நீயும் பொங்காதே

"அலையே நீயும் பொங்காதே" என்ற பாடலானது 1992ம் ஆண்டு விடுதலைப் புலிகளின் கலைபண்பாட்டுக் கழகத்தினரால் வெளிவந்த "நெய்தல்" என்னும் பாடல் தொகுப்பில் இடம்பெற்ற பாடலாகும். இசைவாணர் கண்ணனின் இசையில் பார்வதி சிவபாதம் பாடிய இப்பாடலை எழுதியவர் போராளிக் கவிஞர் உதயலட்சுமி அவர்கள். இது உதயலட்சுமியின் முதலாவது பாடலாகும்.

பாடல் பிறந்த கதை

இப்பாடல் உருவான காலப்பகுதியில் பெண் போராளிகள் கடற்புலிகள் அணியில் இணைக்கப்பட்டிருக்கவில்லை, கடற்பயிற்சி அவர்களுக்கும் வழங்கப்பட்டிருக்கவில்லை. ஆகையால் இவர்கள் கடற்கரையோரத்தில் நின்று காப்பரண்களை அமைத்து சிறிலங்காப் படைகளின் கடற்கலன்களில் இருந்து பாதுகாப்பது வழக்கமாயிருந்தது. உதயலட்சுமியும் சக பெண் போராளிகளும் பாதுக்கப்புப் பணிக்காக நாயாற்றுக் கடற்கரையோர அரண்களுக்குச் சென்றிருந்தனர். உதயலட்சுமிக்குத் தூரத்திலிருந்து சிறிலாங்காப் படைகளின் கடற்கலங்கள் தெரியாமல் வெறும் அலைகள் மட்டும் தான் தெரிந்துவிட்டன. ஆகையால் பாதுகாப்புப் பணிக்குச் சென்ற உதயலட்சுமிக்கு அலைகள் தடையாய் இருந்ததினால், கடலன்னையை நோக்கி “அலையே நீயும் பொங்காதே” என்ற பாடலை எழுதத் தொடங்கினார். பின்னர் இப்பாடல் விடுதலைப் புலிகளின் கலைபண்பாட்டுக் கழகத்தின் பொறுப்பாளர் புதுவை இரத்தினதுரைக்கு அனுப்பப்பட்டு, ‘நெய்தல்’ என்னும் பாடல் தொகுப்புக்காக அறிமுகப்பட்டது.

 முழுப் பாடல் 
<blockquote>
பல்லவி
அலையே நீயும் பொங்காதே - என்
இலக்கினை இனியும் மறைக்காதே
சிலைபோல் இப்போது இருக்கின்றேன் - கொடுஞ்
சிங்களம் வந்தால் சிதைத்திடுவேன்
சரணம்
மறைந்த நம் வீரர் கனவேந்தி - அவர்
நினைவுடன் கருவியும் கைப்பிடித்தேன்
கத்தாதே அலையே கணப்பொழுது - ஏதோ
சத்தங்கள் கேட்குதே கடல்மீது
கருவியை ஏந்திக் கரையினிலே - பகைப்
படகினை உடைக்கவே நிலையெடுத்தேன்
திரையே நீ ஏன் ஒலிக்கின்றாய் - பெருந்
திரை போட்டென்னை மறைக்கின்றாய்
வேதனை கொண்டுதான் ஒலித்தாயா - வேங்கை
வெல்வதால் வேகம் பெற்றாயா
சற்றே நீ அமைதியாய் இருந்துவிடு - பகை
முற்றையும் பொடிப் பொடியாக்கிடலாம்
</blockquote>

மேற்கோள்கள்




பகுப்பு:ஈழப் போராட்டப் பாடல்கள்